Vo 1522 bis 1529 het er mit em Adelbärg Meyer zum Pfiil as Bürgermäister abgwäggslet, äi Joor äär, s neggste dr Meyer. Dr Meyer isch in Religioonsfrooge gmäässigt gsi und dr Root het in de 1520er Joor nume chliini Schrittli in dr Richdig von ere Reformazioon gmacht. Wo die aber 1529 vo de Zümft forsiert worde isch, het mä dr Meltinger as Altglöibige us em Root usgschlosse und er het d Stadt verloo. Er isch zwäi Joor druf z Colmar gstorbe.